**DOM UČENICA DUBROVNIK**, Branitelja Dubrovnika 27

HR - **20000 DUBROVNIK**

OIB: 12605817551

Tel/fax: 020/423-684

e-mail: ured@dom-ucenica-du.skole.hr

www: dom-ucenica-du.skole.hr

Klasa: 602-03-02/19-01/01

Urbroj: 2117-122-10-19-02

**Dubrovnik, 28. lipnja 2019.**

**NATJEČAJ**

**ZA PRIJAM 27 UČENICA U ŽENSKI ĐAČKI DOM DUBROVNIK U ŠKOLSKOJ 2019./2020. GODINI**

Na temelju članka 134. stavka 5. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10 – ispr., 90/11, 16/12, 86/12, 94/13, 152/14, 7/17 i 68/18), te članka 91. i 92. Statuta Doma učenica Dubrovnik, objavljuje se javni natječaj za prijam učenica u **Dom učenica Dubrovnik** (dalje: DUD), */svi izrazi u ovom natječaju imaju jednako rodno značenje bez obzira na spol/.*

**I.**

1. Ovim natječajem utvrđuju se uvjeti za prijam učenica u DUD u školskoj godini 2019./2020.
2. Uslugama odgojnih aktivnosti, smještaja i prehrane u DUD mogu se koristiti redoviti učenici srednjih škola u Republici Hrvatskoj koji se školuju izvan mjesta stalnoga boravka i koji su hrvatski državljani, Hrvati iz drugih država, djeca državljana iz država članica Europske unije te strani državljani iz zemalja izvan Europske unije.
3. Dom prima učenike strane državljane iz zemalja izvan Europske unije ako imaju reguliran status boravka sukladno zakonu kojim je uređen status stranaca, uz suglasnost osnivača.
4. Na nepopunjena mjesta Dom može primiti i studentice hrvatskih visokih učilišta koje su hrvatski državljani ili Hrvati iz drugih država isključivo s liste prvenstva koju utvrde studentski centri te polaznike drugih škola, seminara i tečajeva, ako to ne ometa redoviti odgojni rad i život u učeničkome domu.

**III.**

1. Dom prima učenike na smještaj za vrijeme trajanja upisanoga programa obrazovanja pod uvjetom da uspješno i redovito završavaju upisane razrede te poštuju pravila Doma i odredbe sklopljenoga ugovora, a o čemu odlučuje Odgajateljsko vijeće DUD nakon temeljite analize ponašanja i uspjeha svakog učenika/ce.
2. Sa svakim učenikom, studentom odnosno korisnikom programa i usluga DUD će sklapiti ugovor o međusobnim pravima i obvezama.

**IV.**

1. Ako se za smještaj u DUD prijavi više učenika nego što ima raspoloživih mjesta, Dom obavlja odabir onih učenika/ca koji ostvaruju uvjete izravnoga prijma, a zatim obavlja odabir ostalih učenika prema broju bodova na temelju postignutoga uspjeha u posljednja četiri razreda osnovnog obrazovanja i prema socijalnome statusu.

**V.**

1. Pravo izravnoga prijma iz točke IV. ovoga natječaja ostvaruju:
* učenici kojima su oba roditelja preminula;
* učenici na temelju članka 126. Zakona o pravima hrvatskih branitelja i članova njihovih obitelji (»Narodne novine«, broj 121/2017.) – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata imaju pravo na izravan smještaj u učeničke domove ako im prihod po članu kućanstva ne prelazi 60% proračunske osnovice i pod drugim uvjetima određenim posebnim propisima kojima se uređuju uvjeti i način smještaja u učeničkim i studentskim domovima.
1. Za ostvarivanje navedenih prava iz ove točke učenik je dužan dokazati status odgovarajućim dokumentima nadležnih tijela.

**VI.**

1. Broj bodova za prijam ostalih učenika u učenički dom iz točke IV. ovoga natječaja ostvaruje se na sljedeći način:
* učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15);
* učenik čiji je roditelj preminuo (što dokazuje preslikom smrtovnice) ostvaruje dodatnih deset (10) bodova;
* učenici na temelju članka 126. Zakona o pravima hrvatskih branitelja i članova njihovih obitelji (»Narodne novine«, broj 121/2017.) – ako ne udovoljavaju uvjetima za izravan smještaj u učeničke domove i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru imaju prednost pri smještaju u učeničke i studentske domove, ostvaruju dodatnih deset (10) bodova;
* učenici na temelju članka 48.e Zakona o zaštiti vojnih i civilnih invalida rata (»Narodne novine«, broj 33/1992., 57/1992., 77/1992., 58/1993., 2/1994., 76/1994., 108/1995., 108/1996., 82/2001., 94/2001., 103/2003. i 148/2013.) – djeca osoba poginulih, umrlih ili nestalih pod okolnostima iz članka 6., 7. i 8. ovoga zakona, djeca civilnih invalida rata čije je oštećenje organizma nastalo pod okolnostima iz članka 8. ovoga zakona i djeca mirnodopskih vojnih i civilnih invalida rata I. skupine sa 100%-tnim oštećenjem organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset (10) bodova;
* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova;
* učenik s posebnim socijalnim statusom ostvaruje dodatnih 10 bodova ako:
* živi uz jednoga i/ili oba roditelja s dugotrajnom teškom bolesti odnosno težim invaliditetom (što dokazuje liječničkom potvrdom o dugotrajnoj težoj bolesti jednoga i/ili obaju roditelja, odnosno odgovarajućim Rješenjem kojim je utvrđen postotak invaliditeta);
* živi uz dugotrajno nezaposlena oba roditelja, u smislu članka 10. Zakona o tržištu rada (»Narodne novine«, broj 118/18), što dokazuje potvrdom o dugotrajnoj nezaposlenosti obaju roditelja iz područnoga ureda Hrvatskoga zavoda za zapošljavanje;
* živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) korisnika socijalne skrbi, u smislu članaka 4., 21. i 30. Zakona o socijalnoj skrbi (»Narodne novine«, broj 157/2013., 152/2014., 99/2015., 52/16., 16/17 i 130/17.) što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnoga tijela u jedinici lokalne ili područne /regionalne/ jedinice o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje);
* učenici koji su u posljednja četiri razreda osnovnog obrazovanja osvojili jedno od prvih triju mjesta na državnome i/ili međunarodnome natjecanju iz znanja i/ili natjecanju školskih sportskih društava ostvaruju dodatnih šest (6) bodova;
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
* učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.
1. Za ostvarivanje navedenih prava iz ove točke učenik je dužan dokazati status odgovarajućim dokumentima nadležnih tijela.
2. Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.
3. Uvjerenje o sudjelovanju ili diplomu o ostvarenome rezultatu na natjecanju za državno natjecanje izdaje Agencija za odgoj i obrazovanje, a za natjecanje školskih sportskih društava Hrvatski školski sportski savez.
4. Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti i obrazovanja, te međunarodna natjecanja koja verificira Agencija za odgoj i obrazovanje.
5. Vrednuju se natjecanja školskih sportskih društava koja su ustrojena prema Propisniku Državnog prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.
6. Iznimno, o posebnim uvjetima prijma u DUD pri rješavanju pojedinačnih slučajeva koji nisu utvrđeni točkama V. i VI. ovoga natječaja ili se ne utvrde na temelju točke VII. ovoga natječaja, odlučuje ravnateljica Doma uz suglasnost županijskoga upravnog odjela nadležnog za obrazovanje.

**VII.**

1. Na temelju mjerila iz točke V. i VI. ovoga natječaja Dom utvrđuje svoja mjerila za prijam i boravak u domu i na prijedlog županijskoga upravnog odjela nadležnog za obrazovanje, ureda državne uprave u županiji utvrđuju i posebne prednosti za prijam po vrstama programa obrazovanja za potrebna zanimanja u županiji te drugi uvjeti prijma od općeg interesa u regiji.

**VIII.**

Zainteresirani učenici/ce se mogu (će se) prijavljivati za prijam i upisivati u DUD u školskoj godini 2019./2020. u ljetnome i jesenskome upisnom roku.

UPISNI ROKOVI

***Ljetni upisni rok***

**IX.**

|  |  |
| --- | --- |
| **Opis postupaka** | **Datum** |
| Prijava kandidata | **12. 7. 2019.** |
| **Objava konačnih ljestvica poretka učenika** | **15. 7. 2019.** |
| **Upis u učenički dom**Učenik je dužan donijeti potvrdu o upisu u školu koja sadrži pečat škole i potpis ravnatelja ili potvrdu o mjestu koje je zauzeo na konačnoj ljestvici poretka (odnosno o ostvarenom pravu upisa), a koju je moguće ispisati izravno sa sučelja u Nacionalnom informacijskom sustavu prijava i upisa u srednje škole (NISpuSŠ). | **15. 7. – 19. 7. 2019.** |
| Objava slobodnih mjesta za jesenski rok | **19. 7. 2019.** |

***Jesenski upisni rok***

**X.**

|  |  |
| --- | --- |
| **Opis postupaka** | **Datum** |
| Prijava kandidata | **29. 8. 2019.** |
| **Objava konačnih ljestvica poretka učenika i upis u učenički dom**(U Učenik je dužan donijeti potvrdu o upisu u školu koja sadrži pečat škole i potpis ravnatelja ili potvrdu o mjestu koje je zauzeo na konačnoj ljestvici poretka (odnosno o ostvarenom pravu upisa), a koju je moguće ispisati izravno sa sučelja u Nacionalnom informacijskom sustavu prijava i upisa u srednje škole (NISpuSŠ). | **30. 8. 2019.** |

**XI.**

**DOM IMA KAPACITET OD 90 MJESTA**

Uz učenike koji su smješteni u Domu u prethodnoj školskoj godini, a stekli su pravo nastavka korištenja smještaja u Domu, Dom će primati i nove učenike do popune slobodnih mjesta.

**XII.**

**NA NATJEČAJ ZA PRIJAM U DOM UZ MOLBU UČENICI PRILAŽU:**

1. Preslike svjedodžbi zadnja četiri razreda osnovne škole
2. Domovnica
3. Rodni list
4. Izjavu o zajedničkom domaćinstvu
5. Odgovarajuću dokumentaciju na osnovi koje može ostvariti pravo na izravan prijam, ili pravo na utvrđene bodove prema točki V. i VI. ovoga natječaja
6. Uvjerenje o općoj zdravstvenoj sposobnosti da može stanovati u Domu, ne starije od šest mjeseci
7. *Dvije slike*.

**XIII.**

**PLAĆANJE SMJEŠTAJA U DOMU:**

Učenici smješteni u Domu plaćaju troškove smještaja i prehrane sukladno Odluci o utvrđivanju cijene usluga smještaja i prehrane učenika u učeničkim domovima za 2019. godinu, Kasa: 602-03/18-08/00558, Urbroj: 533-05-18-0001 od 29. studenog 2019. Godine i iznosi 630,00 Kn po učenici u 2019 godini.

**XIV.**

**Prijave se podnose poštom ili osobnim uručenjem tajništvu Doma. Nepotpune prijave neće se razmatrati.**

**XV.**

O rezultatima Natječaja za prijam u Dom podnositelji prijava biti će pisano obaviješteni.

**XVI.**

Ovaj natječaj otvoren je od dana objave na službenim web stranicama Doma (datum objave na webu: 28.06.2019.) i objavljen je na oglasnoj ploči DUD i Upravnog odjela za društvene djelatnosti županije Dubrovačko-neretvanske (osnivač), 28. lipnja 2019. godine.

Ravnateljica

v.d. ravnateljice

 **Marica Pendo**, prof. *v.r.*